Die Keniaanse nasionale rugbyspan staan ook bekend as die Simbas, wat in Swahili "leeus" beteken. Kenia neem aan die Afrikabeker deel en is sedert Julie 2019 32ste op die Wêreldrugby-ranglys. Kenia het nog nie voorheen vir die Rugbywêreldbeker gekwalifiseer nie. Die nasionale span word deur die Kenia Rugbyunie bestuur. Hulle tuisveld is die RFUEA-veld in Nairobi wat in 1955 vir 'n Oos-Afrika-span teen die Britse en Ierse Leeus voorberei is. Rugby is aan die begin van die 20ste deur Britse setlaars na Kenia gebring; die eerste bekende wedstryd is in 1909 gespeel. Aan die begin was rugby vir blankes beperk. In 1923 is die eerste klub in Kenia, Nairobi-distrik, weens sy oorvleuelende sterkte in Nondescripts RFC en Kenia Harlequin FC verdeel. Gedurende die 1950’s is die eerste internasionale wedstryde gespeel. Vroeë toernooie sluit in die Nairobi-distrikkampioenskap wat in 1925 vir die eerste keer aangebied is, ’n Koninklike Gewapende Magte-toernooi sedert 1937, en die Enterprise-beker sedert 1930. Kenia het verskeie toerende spanne tussen die 1920’s en 1950’s gehuisves; noemenswaardige spanne sluit in die Universiteit van Kaapstad, Universiteit Stellenbosch en ’n saamgestelde Universiteitspan (Oxford en Cambridge) op Mitchell Park-stadion in 1951.